ทองคำร่วง 17.4 ดอลล์
ราคาทองล่วงหน้าที่ตลาด COMEX ปิดร่วง 17.4 ดอลล์ จากข้อมูลจ้างงาน
8 ต.ค. 2554

ราคาทองล่วงหน้าที่ตลาด COMEX ปิดร่วง 17.4 ดอลล์ จากข้อมูลจ้างงาน
สัญญาทองส่งมอบเดือนธ.ค.ซึ่งมีการซื้อขายคึกคักมากที่สุดร่วงลง 17.4 ดอลลาร์ หรือ 1.1% มาที่ 1,635.8 ดอลลาร์/ออนซ์
ข้อมูลของกระทรวงแรงงานสหรัฐแสดงว่า การจ้างงานของสหรัฐเพิ่มขึ้น 103,000 ตำแหน่ง หลังการเพิ่มขึ้น 57,000 ตำแหน่งที่มีการทบทวนปรับแล้วในเดือนก่อนหน้าซึ่งมากกว่าที่คาดไว้เดิม แต่การเพิ่มขึ้นเล็กน้อยนั้นไม่เพียงพอที่จะทำให้อัตราว่างงานลดลง โดยอัตราว่างงานอยู่ที่ 9.1%
แม้ว่าข้อมูลการจ้างงานที่ดีเกินคาดไม่เพียงพอที่จะหนุนความเชื่อมั่นของตลาด แต่ก็ได้ยับยั้งการเดินหน้าขึ้นในตลาดทอง ขณะที่ทำให้ตลาดหุ้นทะยานขึ้นแข็งแกร่ง ท่ามกลางความวิตกที่ลดลงเกี่ยวกับเศรษฐกิจที่ชะลอตัว   
ทัศนะในแง่บวกนั้น เป็นแรงหนุนดอลลาร์ ซึ่งส่งผลกระทบต่อมูลค่าของทอง
ในขณะเดียวกัน ฟิทช๋ปรับลดอันดับเครดิตอิตาลีและสเปน ซึ่งดันดอลลาร์ขึ้นเมื่อเทียบกับยูโร